

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Administrimit të Pushtetit Lokal*

*Ministarstvo administracija lokalne samouprave*

*Ministry of Local Government Administration*

***Priština, 07.07.2025.***

**JAVNI POZIV ZA ČLANOVE (STRUČNJAKE) KOMISIJE ZA PROCENJIVANJE ZA PROJEKTE OCD-a U OBLASTI SOCIJALNE REVIZIJE NA LOKALNOM NIVOU**

1. **Uvod**

Ministarstvo administracije lokalne samouprave raspisalo je javni poziv za projekte/programe organizacija civilnog društva usmerene na razvoj socijalne revizije na lokalnom nivou. MALS je pozvalo sve članove organizacija civilnog društva registrovanih u Republici Kosovo, kao i građanske stručnjake u Republici Kosovo, čiji je program rada usmeren na oblast lokalne samouprave, da se prijave za učešće u komisiji za evaluaciju predloga projekata/programa OCD-a koje se prijavljuju na ovaj poziv.

1. **Poziv za članove**

U okviru poziva za predloge projekata, u skladu sa članom 8 (3.2) Uredbe MF-br. 04/2017 o kriterijumima, standardima i procedurama za javno finansiranje nevladinih organizacija, MALS raspisuje ovaj javni poziv za izbor dva predstavnika iz grupe spoljnih stručnjaka, od kojih jedan mora biti predstavnik nevladinih organizacija.

1. **Zadaci Komisije za procenjivanje**

Zadaci Komisije za procenjivanje su određeni sa pravilnikom. Ona ima sledeće zadatke i obaveze:

* + da proceni aplikacije (prijave) sa proceduralne tačke gledišta u skladu sa propisom;
	+ da odluči da li podnosioci prijava ispunjavaju opšte i posebne kriterijume predviđene propisom da bi se kvalifikovali za javnu finansijsku podršku;
	+ da pregleda i proceni prijave/predloge podnosilaca prijava koji su se kvalifikovali za finansijsku podršku sa suštinske tačke gledišta;
	+ da obezbedi da projekat/program izabran za finansijsku podršku ispunjava sve kriterijume javnog poziva i doprinosi ostvarivanju prioriteta i ciljeva poziva;
	+ da zahteva dodatnu potrebnu dokumentaciju od podnosilaca prijave nakon objavljivanja preliminarne liste korisnika i pre potpisivanja ugovora;
	+ da izabere korisnika finansijske podrške u skladu sa javnim pozivom.

Učešće u procenjivačkoj komisiji je na volontrskoj osnovi. Nema finansijske nadoknade za članove procenjivačke komisje.

1. **Kvalifikacije**

 Da bi bili članovi Komisije za procenjivanje, kandidati moraju ispunjavati sledeće uslove:

* da imaju uspešno završene univerzitetske studije iz oblasti društvenih nauka, prava ili ekonomije i poslovanja;
* iskustvo u procenjivanju programa/projekata, međunarodnih ili javnih grantova;
* vremensku fleksibilnost za učešće na sastancima Komisje za procenjivanje u skladu sa zahtevima MALS-a tokom jula - avgusta 2025. godine.

**Opšta pravila za ispunjavanje kvalifikacija:** Članovi Komisije za procenjivanje ne mogu biti politički imenovani. Svaki član Odbora za evaluaciju potpisuje izjavu o nepristrasnosti i poverljivosti u donošenju odluka. Imenovani članovi komisije za procenjivanje moraju unapred obezbediti da je njihovo učešće u ovim komisijama u skladu sa zakonskim propisima o sprečavanju sukoba interesa, potpisivanjem izjave kojom izjašnjavaju da ne postoji sukob interesa. U slučaju sukoba interesa, članovi moraju zatražiti svoju zamenu od rukovodioca.

1. **Dostavljanje aplikacija**

Molimo vas da vaš CV, dokaze o stručnim kvalifikacijama kao i dokaz o radnom iskustvu ne stariju od 01.07.2025, dostavite na mejl adresu shkrimorja.mapl@rks-gov.net.